'' जब दवा ही दर्द बन जाये,तो क्‍या किया जाये, समाज के उस श्रेणी के बच्‍चे जो फुटपाथ पर सोते हैं, जो बीनते हैं कूड़ा घरों से कूड़ा, दिन भर के मेहनत के बाद क्‍या पाते हैं, चौराहों पर लाल बत्‍ती पर खड़ी गाड़ियों पर कपड़ा मारते हैं कभी आप उन्‍हें कुछ दे देते हों और कभी नहीं । वो बच्‍चे जो चाय की दुकान पर मालिक की प्रताड़ना सहते हैं ग्राहकों के ताने सहते रहते हैं, दिन भर में उन्‍हें क्‍या मिलता है? किसी ग्राहक को छोड़ा हुआ समोसा, ब्रैड का पीस, और दिन भर खटते रहो कभी सोचा हैं आपने उनके बारे में, कितनी ऐसी कन्‍यायें है जिनकी माँ वैश्‍या हैं। क्‍या देता है ये सभ्‍य समाज उन्‍हें, हमारी संस्‍था सोचती हैं उनके बारे में, समाज के सभी वर्गों से हमारी अपील हैं कि हमारे साथ जुड़ें और इन बच्‍चों को जो समाज ने हाशिये पर ला खड़े किये हैं उन्‍हें भी मुख्‍य धारा से जोड़ें। कितनी बड़ी विडम्‍बना है हमारे समाज की़ ऐसा ही बल्‍कि इससे भी लम्‍बा भाषण था श्रीमती आशा तिवाड़ी का ।